**-สำเนา-**

**บันทึกรายงานการประชุมคณะผู้บริหารท้องถิ่น**

**ครั้งที่ 7/2563**

**วันที่ 28 เมษายน 2563**

**ณ ห้องประชุมเทศบาลตำบลห้วยหิน**

**ผู้มาประชุม**

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| 1 | นายไพบูลย์ ธิติพิศุทธิ์กุล | นายกเทศมนตรีตำบลห้วยหิน | *ไพบูลย์ ธิติพิศุทธิ์กุล* |
| 2 | นายแพง จันทะแจ่ม | รองนายกเทศมนตรีตำบลห้วยหิน | *แพง จันทะแจ่ม* |
| 3 | นายคำไร พรมคำภา | รองนายกเทศมนตรีตำบลห้วยหิน | *คำไร พรมคำภา* |
| 4 | นายหัวโต บัวศรี | ที่ปรึกษานายกเทศมนตรีตำบลห้วยหิน | *หัวโต บัวศรี* |
| 5 | นางสาวนิภาภรณ์วรรณปะโก | เลขานุการนายกเทศมนตรีตำบลห้วยหิน | *นิภาภรณ์วรรณปะโก* |

**ผู้เข้าร่วมประชุม**

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| 1 | นายประกาศิต วิวาโค | ปลัดเทศมนตรีตำบลห้วยหิน | *ประกาศิต วิวาโค* |
| 2 | นางขนิษฐา ฟักขาว | ผู้อำนวยการกองคลัง | *ขนิษฐา ฟักขาว* |
| 3 | นางสาวพนิดา ใจงูเหลือม | หัวหน้าฝ่ายอำนวยการ รักษาราชการแทน  หัวหน้าสำนักปลัดเทศบาล | *พนิดา ใจงูเหลือม* |
| 4 | นางเปรมจิต จันทะแจ่ม | นักวิชาการสาธารณสุขฯ รักษาราชการแทนผู้อำนวยการกองสาธารณสุขและสิ่งแวดล้อม | *เปรมจิต จันทะแจ่ม* |

หัวข้อประชุม

เริ่มประชุม เวลา 09.00 น

เมื่อที่ประชุมพร้อมแล้ว นายไพบูลย์ ธิติพิศุทธิ์กุล ตำแหน่งนายกเทศมนตรีตำบลห้วยหิน

ประธานในที่ประชุมกล่าวเปิดประชุมโดยมีระเบียบวาระการประชุม ดังนี้

**ระเบียบวาระที่ 1 เรื่องประธานแจ้งให้ทราบ**

- ไม่มี -

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

**ครั้งที่ 6/2563 ลงวันที่ 24 เมษายน 2563**

**มติที่ประชุม** - รับรองรายงานการประชุม -

**ระเบียบวาระที่๓ เรื่องเสนอเพื่อพิจารณา**

นายไพบูลย์ ธิติพิศุทธิ์กุล 3.1 เรื่องการพิจารณาให้ความเห็นชอบการจ่ายขาดเงินสะสม ประจำปีงบประมาณนายกเทศมนตรี พ.ศ. 2563 ครั้งที่ 2

เรียนเชิญปลัดเทศบาล ได้ชี้แจงรายละเอียดข้อระเบียบ กฎหมาย และรายละเอียดที่เกี่ยวข้อง

ประกาศิต วิวาโค ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงินปลัดเทศบาล การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547

และที่แก้ไขเพิ่มเติมถึง (ฉบับที่ 4) พ.ศ. 2561

ข้อ 89…..

-2-

ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชนทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่น มียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว

ข้อ 89/1 ในกรณีที่มีภารกิจตามนโยบายเร่งด่วนของรัฐบาลหรือกระทรวงมหาดไทยและจำเป็นต้องให้องค์กรปกครองส่วนท้องถิ่นเป็นผู้ดำเนินการ โดยมีความจำเป็นต้องใช้จ่ายจากงบประมาณขององค์กรปกครองส่วนท้องถิ่นและงบประมาณดังกล่าวไม่เพียงพอและไม่ต้องด้วยเงื่อนไขการใช้จ่ายเงินสะสมหรือเงินทุนสำรองเงินสะสมตามข้อ 87 และข้อ 89 ปลัดกระทรวงมหาดไทย อาจอนุมัติยกเว้นให้องค์กรปกครองส่วนท้องถิ่นใช้จ่ายจากเงินสะสมหรือเงินทุนสำรองเงินสะสมได้โดยความเห็นชอบของรัฐมนตรีว่าการกระทรวงมหาดไทย”

เชิญท่านผู้อำนวยการกองคลังรายงานยอดเงินสะสมคงเหลือ

นางขนิษฐา ฟักขาว เทศบาลตำบลห้วยหินมีเงินสะสม ณ วันที่ 30 กันยายน 2562

ผอ.กองคลัง จำนวน 27,751,472.64 บาท

หัก เงินฝาก ก.ส.ท. จำนวน 4,769,552.83 บาท

ลูกหนี้ค่าภาษี จำนวน 26,490.55 บาท

ยอดเงินสะสมที่นำไปใช้ได้ ณ 30 ก.ย. 2562 จำนวน 22,955,429.26 บาทบวก รับคืนเงินสะสม (1 ต.ค. - 31 ธ.ค.62) จำนวน 13,426.83 บาท

หัก จ่ายขาดเงินสะสม (1 ต.ค. - 31 ธ.ค.62) จำนวน 6,111,000.00 บาท

หัก จ่ายขาดเงินสะสม (10 มี.ค. 63) จำนวน 17,650.00 บาท

ค่าใช้จ่ายด้านบุคลากร (1,060,000 x 3 เดือน) จำนวน 3,180,000.00 บาทยอดคงเหลือ จำนวน 13,660,206.09 บาท

หัก สำรองจ่ายกรณีสาธารณภัย (13,660,206.09 x 10%)

จำนวน 1,366,020.61 บาท

ยอดเงินสะสมที่นำไปใช้ได้ ณ 28 เมษายน 2562 จำนวน 12,294,185.48 บาท

นายไพบูลย์ ธิติพิศุทธิ์กุล รายละเอียดที่จะขอความเห็นชอบจ่ายขาดเงินสะสม ประจำปีงบประมาณ นายกเทศมนตรี พ.ศ. 2563 ครั้งที่ 2 เรียนเชิญปลัดเทศบาล ชี้แจงรายละเอียด

/นายประกาศิต.....

-3-

นายประกาศิต วิวาโค ปัจจุบันสถานการณ์การแพร่ระบาดโรคติดเชื้อไวรัสโคโรนา 2019 ปลัดเทศบาล ในพื้นที่จังหวัดบุรีรัมย์มีแนวโน้มที่ดีขึ้นมาก ซึ่งเป็นผลจากการบูรณาการการทำงาน

อย่างทุ่มเทและเสียสละของทุกภาคส่วน ทำให้มีผู้ป่วยยืนยันสะสม 13 ราย ในจำนวนนี้รักษาหายแล้ว 10 ราย เสียชีวิต 1 ราย เหลือผู้ป่วยที่ยังรักษาตัวอยู่ในโรงพยาบาลเพียง 2 ราย ทั้งนี้ยังคงมีจำนวนผู้เข้าเกณฑ์การสอบสวนโรค (PUI) ที่ยังอยู่ระหว่างเฝ้าระวัง 39 ราย จากจำนวนสะสมทั้งหมด 324 ราย และมีจำนวนกลุ่มเสี่ยงที่กักตัวที่บ้าน (Home Quarantine) ที่อยู่ระหว่างเฝ้าระวัง 7,685 ราย จากจำนวนสะสมทั้งหมด 47,132 ราย คณะกรรมการโรคติดต่อจังหวัดบุรีรัมย์ ได้ประกาศ ลงวันที่ 23 เมษายน 2563 โดยมีมาตรการในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 (COVID-19) ตามแนวทาง BURIRAM HEALTHY MODEL ระหว่างวันที่ 1 พฤษภาคม 2563 ถึงวันที่ 31 พฤษภาคม 2563 มาตรการป้องกันในสถานที่ทำงาน โรงเรียน และสถานที่อื่น ๆ การจัดการกับความเสี่ยงหลัก ๆ ได้ และชุมชนมีความตระหนักรู้ เข้าใจ และให้ความร่วมมือปรับตัวให้เข้ากับแนวปฏิบัติใหม่ได้ จังหวัดบุรีรัมย์พิจารณาแล้ว เห็นควรให้มีการผ่อนปรนให้สามารถดำเนินกิจกรรมที่มีความเสี่ยงต่ำต่อการแพร่ระบาดของโรค ติดเชื้อไวรัสโคโรนา 2019 (COVID-19) จึงมีมาตรการ “เปิดบ้าน ปิดเมือง” โดยจะเริ่มมาตรการดังกล่าวในวันที่ 1 พฤษภาคม 2563 เป็นต้นไป โดยมีสาระสำคัญ สรุปได้ดังนี้

1. มาตรการเปิดบ้าน จังหวัดบุรีรัมย์จะอนุญาตให้ เปิดตลาดนัด ถนนคนเดิน เฉพาะอาหารสด อาหารแห้ง อาหารปรุงสำเร็จ และผลิตผลทางการเกษตร รวมถึงการให้เปิดบริการร้านอาหาร และเครื่องดื่มที่ไม่ใช่แอลกอฮอล์ หรือมีส่วนผสมของแอลกอฮอล์ นอกจากนี้ยังอนุญาตให้ผู้ประกอบการรถเร่ ซึ่งจำหน่ายอาหารแห้ง อาหารปรุงสำเร็จ กลับมาเปิดบริการได้อีกครั้ง แต่ทั้งนี้ผู้ประกอบกิจการและผู้บริโภคต้องสวมหน้ากากอนามัยหรือหน้ากากผ้า และต้องแสดงบัตรประจำตัวประชาชน หรือหนังสือเดินทาง (สำหรับบุคคลต่างด้าว) ที่มีเครื่องหมายแสดงการปลอดเชื้อ COVID-19 (สติ๊กเกอร์) รวมทั้งจะต้องปฏิบัติตามมาตรการการเฝ้าระวัง ป้องกัน และควบคุมโรคติดเชื้อไวรัสโคโรนา 2019 จังหวัดบุรีรัมย์ ตามแนวทาง BURIRAM HEALTHY MEDEL อย่างเคร่งครัด

2. มาตรการปิดเมือง เพื่อเป็นการเฝ้าระวังไม่ให้การแพร่ระบาดของโรคติดเชื้อไวรัสโคโรนา 2019 (COVID-19) กลับมาแพร่ระบาดอีก จังหวัดบุรีรัมย์จึงมีมาตรการ ปิดเมือง โดยบุคคลที่มีอายุตั้งแต่ 15 ปีขึ้นไป ที่พักอาศัยอยู่ในจังหวัดบุรีรัมย์ ไม่ว่าจะมีภูมิลำเนาอยู่ที่ใดก็ตาม ตั้งแต่วันที่ 1 พฤษภาคม 2563 เป็นต้นไป รวมถึงบุคคลที่ได้กักกันเฝ้าระวังจนครบ 14 วัน หรือผลตรวจยืนยันทางห้องปฏิบัติการว่าพ้นระยะติดต่อของโรคแล้ว จะได้รับเครื่องหมายสติ๊กเกอร์ แสดงการปลอดเชื้อไวรัสโคโรนา 2019 (COVID-19) ติดไว้บนบัตรประจำตัวประชาชน หรือหนังสือเดินทาง (สำหรับบุคคลต่างด้าว) ซึ่งจะสามารถดำรงชีวิตในจังหวัดบุรีรัมย์ได้ตามปกติ แต่หากเจ้าพนักงานควบคุมโรคติดต่อหรือเจ้าหน้าที่ตำรวจได้ทำการตรวจสอบแล้วไม่พบสติ๊กเกอร์ดังกล่าว บุคคลนั้นจะต้องได้รับการกักตัว ณ สถานที่ และระยะเวลาตามที่ทางจังหวัดบุรีรัมย์กำหนด ทั้งนี้ในส่วนบุคคลที่ได้รับสติ๊กเกอร์ดังกล่าวแล้ว และจะเดินทางออกนอกเขตจังหวัดบุรีรัมย์จะถูกเจ้าพนักงานควบคุมโรคติดต่อและ

/เจ้าหน้าที่…..

-4-

เจ้าหน้าที่ตำรวจดึงสติ๊กเกอร์นั้นออกทันที และเมื่อกลับเข้าจังหวัดบุรีรัมย์อีกครั้ง บุคคลดังกล่าวจะต้องเข้าสู่กระบวนการกักตัว (Local Quarantine) ตามแนวทางที่จังหวัดบุรีรัมย์กำหนดต่อไป ซึ่งสถานที่กักตัวในพื้นที่ตำบลห้วยหิน ได้กำหนดเป็นโรงเรียนชุมชนวัดโคกกลาง-สระมะค่าวิทยา พื้นที่หมู่ที่ 2 บ้านโคกกลาง ดังนั้นการดำเนินการดังกล่าวเป็นหน้าที่ของเทศบาลตำบลห้วยหิน ตามมาตรา 50 แห่งพระราชบัญญัติเทศบาล พ.ศ. 2496 และที่แก้ไข เพิ่มเติม (ฉบับที่ 14) พ.ศ. 2562 (4) ในการป้องกันและระงับโรคติดต่อ เพื่อเป็นการดูแลป้องการการแพร่ระบาดในพื้นที่ตำบลห้วยหิน เทศบาลตำบลห้วยหินจึงได้จัดทำโครงการจัดตั้งสถานที่กักตัว กักกัน ควบคุม ป้องกันดูแล ผู้เข้าข่ายควบคุมไว้เพื่อสังเกตอาการการระบาดของโรคติดเชื้อไวรัสโคโรนา สายพันธุ์ใหม่ 2019 (Local Quarantine) โดยได้รับความร่วมมือจากผู้นำชุมชน ส่วนราชการต่างๆ อสม. และจิตอาสาพระราชทาน

นายประกาศิต วิวาโค ขอความเห็นชอบจ่ายขาดเงินสะสมเพื่อดำเนินการตาม “โครงการจัดตั้งปลัดเทศบาล สถานที่กักตัว กักกัน ควบคุม ป้องกันดูแล ผู้เข้าข่ายควบคุมไว้เพื่อสังเกตอาการ

การระบาดของโรคติดเชื้อไวรัสโคโรนา สายพันธุ์ใหม่ 2019 (Local Quarantine)” แผนงานการรักษาความสงบภายใน งานป้องกันภัยฝ่ายพลเรือนและระงับอัคคีภัย (การป้องกันและบรรเทาสาธารณภัย) งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้ากับลักษณะรายจ่ายหมวดอื่น ๆ เพื่อจ่ายเป็นค่าใช้จ่ายตามโครงการ เช่น ค่าวัสดุอุปกรณ์ ค่าอาหารและเครื่องดื่ม ค่าน้ำอุปโภค-บริโภค ค่าสาธารณูปโภค การสื่อสาร สำหรับผู้กักตัว และผู้ปฏิบัติงาน ค่าป้ายประชาสัมพันธ์ และค่าใช้จ่ายอื่น ๆ ที่เกี่ยวข้องกับโครงการ จำนวน 337,200.- บาท (สามแสนสามหมื่นเจ็ดพันสองร้อยบาทถ้วน) เป็นไปตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอํานาจหน้าที่ขององค์กรปกครองส่วนท้องถิ่น พ.ศ. ๒๕๖๐ และแก้ไขเพิ่มเติม (ฉบับที่ 2) พ.ศ. 2561 และประกาศกรมป้องกันและบรรเทาสาธารณภัย เรื่อง หลักเกณฑ์ วิธีการ และเงื่อนไขการใช้จ่ายเงินทดรองราชการในเชิงป้องกันหรือยับยั้งภัยพิบัติกรณีฉุกเฉิน ดังนี้

1. ค่าใช้จ่ายเกี่ยวกับการใช้สถานที่กักกันตัว

- ป้ายโครงการ ป้ายประชาสัมพันธ์ ป้ายบอกจุดต่างๆ เป็นเงิน 2,000.-บาท

- สาธารณูปโภคต่างๆ เช่น ค่ากระแสไฟฟ้าค่าน้ำ และอื่นๆ เป็นเงิน 5,000.-บาท

2. ค่าอาหารและเครื่องดื่ม จำนวน 3 มื้อๆ ละ 50 บาท

- สำหรับผู้ถูกกักกันตัว จำนวน 50 คน เป็นเงิน 232,500.-บาท

- สำหรับผู้ปฏิบัติหน้าที่ จำนวน 13 คน/วัน เป็นเงิน 60,450.-บาท

3. ค่าวัสดุ อุปกรณ์ต่างๆ เป็นเงิน 20,000.-บาท

4. ผลิตภัณฑ์สำหรับการป้องกันและทำความสะอาด

- เจลล้างมือ แอลกอฮอล์ไม่น้อยกว่า 70% ขนาด 500 มิลลิลิตร จำนวน 45 ขวด เป็นเงิน 11,250.-บาท

- หน้ากากอนามัย ขนาด 50 ชิ้น/กล่อง จำนวน 6 กล่อง เป็นเงิน 4,500.-บาท

- ถุงมือยางอนามัย ขนาด 50 คู่/กล่อง จำนวน 6 กล่อง เป็นเงิน 1,500.-บาท

รวมเป็นเงินทั้งสิ้น 337,200.- บาท (สามแสนสามหมื่นเจ็ดพันสองร้อยบาทถ้วน)

/รวมขออนุมัติ…..

-5-

รวมขออนุมัติจ่ายขาดเงินสะสม ประจำปีงบประมาณ พ.ศ. 2563 ครั้งที่ 2

เป็นเงิน 337,200.- บาท (สามแสนสามหมื่นเจ็ดพันสองร้อยบาทถ้วน)

นายไพบูลย์ ธิติพิศุทธิ์กุล มีท่านใดจะสอบถาม หรือมีข้อเสนอแนะอะไรเพิ่มเติมหรือไม่ครับ

นายกเทศมนตรี ถ้าไม่มี จะขอมติที่ประชุม

มติที่ประชุม มติเป็นเอกฉันเห็นชอบให้จ่ายขาดเงินสะสม ประจำปีงบประมาณ พ.ศ.

2563 ครั้งที่ 2 เป็นเงิน 337,200.- บาท (สามแสนสามหมื่นเจ็ดพันสองร้อย

บาทถ้วน)

**ระเบียบวาระที่ ๔ เรื่องอื่น ๆ**

- ไม่มี -

เลิกประชุม เวลา 10.00 น.

(ลงชื่อ) *นิภาภรณ์ วรรณปะโก* จด/บันทึก

(นางสาวนิภาภรณ์ วรรณปะโก)

(ลงชื่อ) *ไพบูลย์ ธิติพิศุทธิ์กุล* ตรวจรายงานการประชุม

(นายไพบูลย์ ธิติพิศุทธิ์กุล)